ಅಮೂಲ್ಯ (ನಟಿ)

ಅಮೂಲ್ಯ  ಕನ್ನಡ ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುವ ಮಾಜಿ ಭಾರತೀಯ ನಟಿ ಆಗಿದ್ದಾರೆ. ಅವರು ೨೦೦೦ ರ ದಶಕದ ಆರಂಭದಲ್ಲಿ ಬಾಲ ಕಲಾವಿದೆಯಾಗಿ ಚಿತ್ರರಂಗಕ್ಕೆ  ಪಾದಾರ್ಪಣೆ ಮಾಡಿದರು. 2007 ರಲ್ಲಿ ಬಿಡುಗಡೆಯಾದ ಚೆಲುವಿನ ಚಿತ್ತಾರ ಅವರಿಗೆ ಪ್ರಸಿದ್ಧಿಯನ್ನು ತಂದುಕೊಟ್ಟಿತು. ವಾಣಿಜ್ಯಿಕವಾಗಿ ಯಶಸ್ವಿಯಾದ ಚೈತ್ರದ ಚಂದ್ರಮ (2008), ನಾನು ನನ್ನ ಕನಸು (2010) ಮತ್ತು ಶ್ರಾವಣಿ ಸುಬ್ರಮಣ್ಯ (2013) ಚಿತ್ರಗಳಲ್ಲಿನ ಪಾತ್ರಗಳಿಗೆ ಇವರು ಹೆಸರುವಾಸಿಯಾಗಿದ್ದಾರೆ .

 ಆರಂಭಿಕ ಜೀವನ
ಅಮೂಲ್ಯ ಕರ್ನಾಟಕದ ಬೆಂಗಳೂರಿನಲ್ಲಿ 1992ರಲ್ಲಿ ಜನಿಸಿದರು. ಇವರ ಆರಂಭಿಕ ಹೆಸರು ಮೌಲ್ಯ ಆಗಿತ್ತು. ಇವರ ತಂದೆ ಶೇಷಾದ್ರಿಪುರಂ ಮುಖ್ಯ ಕಾಲೇಜಿನಲ್ಲಿ ಮುಖ್ಯ ಗುಮಾಸ್ತರಾಗಿ ಕೆಲಸ ಮಾಡುತ್ತಿದ್ದರು ಮತ್ತು ಇವರ ತಾಯಿ ಜಯಲಕ್ಷ್ಮಿ ಗೃಹಿಣಿ ಆಗಿದ್ದರು. ಇವರ ತಂದೆ 2009 ರಲ್ಲಿ ತೀರಿಕೊಂಡರು. 2011ರಲ್ಲಿ ತೆರೆಕಂಡ 'ಮಾನಸಲಜಿ' ಚಿತ್ರವನ್ನು ಇವರ ಅಣ್ಣ ದೀಪಕ್ ಅರಸ್ ನಿರ್ದೇಶನ ಮಾಡಿದ್ದರು.

ಶಿಕ್ಷಣ ಮತ್ತು ವೃತ್ತಿ ಜೀವನ

ಶಾಲೆಯಲ್ಲಿದ್ದಾಗ ಇವರು ಭರತನಾಟ್ಯ ನೃತ್ಯಕ್ಕೆ ತರಬೇತಿಯನ್ನು ಪಡೆದು ಕೊಂಡಿದ್ದಾರೆ ಮತ್ತು ಕರಾಟೆಯಲ್ಲಿ ಗ್ರೀನ್ ಬೆಲ್ಟ್ ಪಡೆದಿದ್ದಾರೆ.  ಇವರು ಬೆಂಗಳೂರಿನ ಮೌಂಟ್ ಕಾರ್ಮೆಲ್ ಕಾಲೇಜಿನಿಂದ ವಾಣಿಜ್ಯದಲ್ಲಿ ಪದವಿಪೂರ್ವ ಕೋರ್ಸ್ ಅನ್ನು ಪೂರ್ಣಗೊಳಿಸಿದರು. 2014 ರಲ್ಲಿ, ಇವರು ಇದೇ ಕಾಲೇಜಿನಿಂದ ಬ್ಯಾಚುಲರ್ ಆಫ್ ಕಾಮರ್ಸ್ (B.Com.) ಪದವಿಯನ್ನು ಪಡೆದುಕೊಂಡರು.

ಇವರು ಮೊದಲ ಬಾರಿಗೆ ಕನ್ನಡ ಧಾರಾವಾಹಿ ಸುಪ್ತ ಮನಸಿನ ಸಪ್ತ ಸ್ವರಗಳು ಮೂಲಕ ಪರದೆಯ ಮೇಲೆ ಆರು ವರ್ಷದವರಾಗಿದ್ದಾಗ ಕಾಣಿಸಿಕೊಂಡರು. ಅವರು ತಮ್ಮ ಬಾಲ್ಯವನ್ನು "ಕಾರ್ಯನಿರತ"  ವಿವರಿಸುತ್ತಾರೆ.

ನಟನಾ ಜೀವನ
2001ರಲ್ಲಿ ತೆರೆಕಂಡ ವಿಷ್ಣುವರ್ಧನ್ ಅಭಿನಯದ 'ಪರ್ವ' ಚಿತ್ರದಲ್ಲಿ ಬಾಲನಟಿಯಾಗಿ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. 2007ರಲ್ಲಿ ತೆರೆಕಂಡ ಚೆಲುವಿನ ಚಿತ್ತಾರ ಚಿತ್ರದಲ್ಲಿ ಗಣೇಶ್ ಜೊತೆ ನಟಿಸಿ ಚಿತ್ರರಂಗಕ್ಕೆ ನಾಯಕ ನಟಿಯಾಗಿ ಪಾದಾರ್ಪಣೆ ಮಾಡಿದರು. ನಂತರ ಅವರು ಚೈತ್ರದ ಚಂದ್ರಮಾ, ಪ್ರೇಮಿಸಂ, ನಾನು ನನ್ನ ಕನಸುಗಳು ಮತ್ತು ಮನಸಾಲಜಿ ಚಿತ್ರಗಳಲ್ಲಿ ಕಾಣಿಸಿಕೊಂಡರು. ಅವು ಮಧ್ಯಮ ವ್ಯವಹಾರವನ್ನು ಮಾಡಿದವು ಅಥವಾ ಗಲ್ಲಾಪೆಟ್ಟಿಗೆಯಲ್ಲಿ ವಿಫಲವಾದವು. ಆದರೆ, ಅಮೂಲ್ಯ ಅವರ ಅಭಿನಯವು ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆಯಿತು.  ಎರಡು ವರ್ಷಗಳ ವಿರಾಮದ ನಂತರ, ಅವರು 2013 ರ ಹಿಟ್ ಚಿತ್ರ ಶ್ರಾವಣಿ ಸುಬ್ರಮಣ್ಯದಲ್ಲಿ ಗಣೇಶ್ ಜೊತೆ ಎರಡನೇ ಬಾರಿ ಕಾಣಿಸಿಕೊಂಡರು. ಚಿತ್ರದಲ್ಲಿನ ಅಮೂಲ್ಯ ಅಭಿನಯವು ವಿಮರ್ಶಕರಿಂದ ಮೆಚ್ಚುಗೆಯನ್ನು ಪಡೆಯಿತು.  ಅದೇ ವರ್ಷ, ಶ್ರಾವಣಿ ಸುಬ್ರಮಣ್ಯ ಚಿತ್ರದ ಸಹನಟ ಗಣೇಶ್ ಅವರು ಇವರಿಗೆ 'ಗೋಲ್ಡನ್ ಕ್ವೀನ್' ಎಂಬ ಬಿರುದನ್ನು ನೀಡಿದರು.  ಈ ಚಿತ್ರದಲ್ಲಿನ ಅವರ ಅಭಿನಯವು ಅವರಿಗೆ ಮೊದಲ ಫಿಲ್ಮ್ಫೇರ್ ಪ್ರಶಸ್ತಿಯಲ್ಲಿ ಅತ್ಯುತ್ತಮ ನಟಿ ಪ್ರಶಸ್ತಿಯನ್ನು ತಂದುಕೊಟ್ಟಿತು.

2015 ರಲ್ಲಿ ಅಮೂಲ್ಯ ಅವರು ಮೂರನೇ ಬಾರಿಗೆ ಗಣೇಶ್ ಗೆ  ಖುಷಿ ಖುಷಿಯಾಗಿ ಸಿನಿಮಾದಲ್ಲಿ ಜೋಡಿಯಾದರು. ನಂದಿನಿ ಪಾತ್ರದಲ್ಲಿ ಅವರ ಅಭಿನಯವನ್ನು ವಿಮರ್ಶಕರು ಶ್ಲಾಘಿಸಿದರು; ದಿ ಟೈಮ್ಸ್ ಆಫ್ ಇಂಡಿಯಾದ ಜಿ.ಎಸ್.ಕುಮಾರ್ ಹೀಗೆ ಬರೆದಿದ್ದಾರೆ, "ಅಮೂಲ್ಯ ಅವರ ಪಾತ್ರದಲ್ಲಿ 'ಶ್ರಾವಣಿ ಸುಬ್ರಮಣ್ಯ'ದ ಛಾಯೆಗಳು ಗೋಚರಿಸುತ್ತವೆ."  ಮಳೆಯಲ್ಲಿ ಅವರು ವರ್ಷಾ ಪಾತ್ರದಲ್ಲಿ ನಟಿಸಿದರು ಮತ್ತು ಪ್ರೇಮ್ ಕುಮಾರ್ ಅವರೊಂದಿಗೆ ಜೋಡಿಯಾದರು. 
2015 ರಲ್ಲಿ ಎರಡನೇ ಬಿಡುಗಡೆಯಾದ ಪ್ರಣಯ-ನಾಟಕವಾದ ರಾಮ್ ಲೀಲಾದಲ್ಲಿ, ಅವರು ಡಾನ್ ನ ಸಹೋದರಿ ಚಂದ್ರಕಲಾ ಮತ್ತು ಚಿರಂಜೀವಿ ಸರ್ಜಾ ಅವರಿಗೆ ನಾಯಕಿಯಾಗಿ ನಟಿಸಿದರು. ಈ ಚಿತ್ರವು ವಿಮರ್ಶಕರಿಂದ ಮಿಶ್ರ ಪ್ರತಿಕ್ರಿಯೆಯನ್ನು ಪಡೆಯಿತು.  
2016 ರ ಇವರ ಮೊದಲ ಬಿಡುಗಡೆ, ಮದುವೆಯ ಮಮತೆಯಾ ಕರೆಯೋಲೆಯಲ್ಲಿ, ಅವರು "ಬುಲೆಟ್ ಸವಾರಿ ಮಾಡಲು ಇಚ್ಛಿಸುವ ಪಾತ್ರವಮನ್ನು ಮಾಡಿದರು. ಇವರು ಕುಟುಂಬ ನಾಟಕ-ಪ್ರಣಯ ಚಿತ್ರದಲ್ಲಿ ನಟ ಸೂರಜ್ ಗೌಡ ಅವರೊಂದಿಗೆ ಜೋಡಿಯಾದರು.  ಟೈಮ್ಸ್ ಆಫ್ ಇಂಡಿಯಾ ಅವರ ಅಭಿನಯವನ್ನು "ಬಹುಮುಖ" ಎಂದು ಕರೆದಿದೆ.

ಫೆಬ್ರವರಿ 2016 ರಲ್ಲಿ, ದಿ ನ್ಯೂ ಇಂಡಿಯನ್ ಎಕ್ಸ್ಪ್ರೆಸ್ ವರದಿ ಮಾಡಿದಂತೆ, ಮಾಸ್ ಲೀಡರ್ ನಿರ್ಮಾಪಕರು ಅಮೂಲ್ಯ ಅವರನ್ನು ಶಿವ ರಾಜ್ ಕುಮಾರ್ ಅವರ ಸಹೋದರಿಯ ಪಾತ್ರವನ್ನು ನಿರ್ವಹಿಸಲು ಸಂಪರ್ಕಿಸಿದರು. ಇದನ್ನು ಸಹನಾ ಮೂರ್ತಿ ನಿರ್ದೇಶಿಸಲಿದ್ದಾರೆ.  ನಾಗಶೇಖರ್ ಅವರ ಮಾಸ್ತಿಗುಡಿ ಚಿತ್ರದಲ್ಲಿ ದುನಿಯಾ ವಿಜಯ್ ಎದುರು ನಾಯಕಿಯಾಗಿ ನಟಿಸುವುದನ್ನು ಅವರು ದೃಢಪಡಿಸಿದರು.

ವೈಯಕ್ತಿಕ ಜೀವನ
ಅಮೂಲ್ಯ 2017ರಲ್ಲಿ ಜಗದೀಶ್ ಎನ್ನುವವರನ್ನು ಮದುವೆಯಾದರು. ಇವರಿಗೆ ಇಬ್ಬರು ಅವಳಿ ಗಂಡು ಮಕ್ಕಳು ಇದ್ದಾರೆ.

ಚಲನಚಿತ್ರಗಳ ಪಟ್ಟಿ

 ವರ್ಷ  ಸಿನಿಮಾ  ಪಾತ್ರ  ಟಿಪ್ಪಣಿಗಳು 2002  ಪರ್ವ (2002)    ಬಾಲಾ ಕಲಾವಿದೆ 2003   ಚಂದು(2002)   ಬಾಲಾ ಕಲಾವಿದೆ 2003  ಲಾಲಿ ಹಾಡು  ಅಮೂಲ್ಯ ಬಾಲಾ ಕಲಾವಿದೆ 2005  ಮಹಾರಾಜ   ಬಾಲಾ ಕಲಾವಿದೆ 2006  ಮಂಡ್ಯ   ಬಾಲಾ ಕಲಾವಿದೆ 2006  ಸುಂಟರಗಾಳಿ  ರಾಜುಹುಲಿಯ ಮಗಳು   ಮನ್ನಣೆ ಪಡೆಯದ ಪಾತ್ರ 2006  ಸಜನಿ   ವಿಕ್ರಮ್ ನ ತಂಗಿ   ಬಾಲಾ ಕಲಾವಿದೆ 2006  ನಮ್ಮ ಬಸವ  ಬಾಲಾ ಕಲಾವಿದೆ 2006   ತನಂ ತನಂ   ಮೌಲ್ಯ ಆಗಿ ಮನ್ನಣೆ as Maulya 2006  ಕಲ್ಲರಳಿ ಹೂವಾಗಿ  ಉಮ  ಮೌಲ್ಯ ಆಗಿ ಮನ್ನಣೆ 2007  ತಿಮ್ಮ   ಬಾಲಾ ಕಲಾವಿದೆ 2007  ಚೆಲುವಿನ ಚಿತ್ತಾರ  ಐಶ್ಚರ್ಯ "ಐಶು"  ನಾಯಕಿಯಾಗಿ ಚೊಚ್ಚಲ ಸಿನಿಮಾ 2008  ಚೈತ್ರದ ಚಂದ್ರಮ  ಅಮ್ಮು   2009  ಮಳೆಯಲಿ ಜೊತೆಯಲಿ  ಐಶು  ಅತಿಥಿ ಫಾತ್ರ 2010  ಪ್ರೇಮಿಸಂ  ಅಮೂಲ್ಯ ಡಿಸೋಜಾ   2010  ನಾನು ನನ್ನ ಕನಸು  ಕನಸು  2011  ಮನಸಲಾಜಿ  ಸಿಹಿ   2013  ಶ್ರಾವಣಿ ಸುಬ್ರಮಣ್ಯ  ಶ್ರಾವಣಿ   2014  ಗಜಕೇಸರಿ  ಮೀರಾ 2015  ಖುಷಿ ಖುಷಿಯಾಗಿ  ನಂದಿನಿ  2015  ಮಳೆ   ವರ್ಷ   2015  ರಾಮಲೀಲಾ  ಚಂದ್ರಕಲಾ   2016  ಮದುವೆಯ ಮಮತೆಯ ಕರೆಯೋಲೆ  ಖುಷಿ   2016  ಕೃಷ್ಣ-ರುಕ್ಕು  ರುಕ್ಮಿಣಿ  2017  ಮಾಸ್ತಿ ಗುಡಿ  ಭವ್ಯ  2017  ಮುಗುಳು ನಗೆ  ಪುಲಕೇಶಿಯ ಹೆಂಡತಿ  ಅತಿಥಿ ಪಾತ್ರದಲ್ಲಿ

ಪ್ರಶಸ್ತಿಗಳು ಮತ್ತು ಗೌರವಗಳು

 ವರ್ಷ  ಪ್ರಶಸ್ತಿ  ವರ್ಗ  ಫಲಿತಾಂಶ ಇತರೆ ಟಿಪ್ಪಣಿಗಳು   2007  ಉದಯ ಸಿನಿಮಾ ಅವಾರ್ಡ್ಸ  ಉತ್ತಮ ನಟಿ ಗೆದ್ದಿದ್ದಾರೆ  ಚೆಲುವಿನ ಚಿತ್ತಾರದ ಐಶು ಪಾತ್ರಕ್ಕೆ  2013  ಫಿಲ್ಮಪೇರ್ ಅವಾರ್ಡ್ಸ  ಉತ್ತಮ ನಟಿ (ಕನ್ನಡ)  ಗೆದ್ದಿದ್ದಾರೆ  ಶ್ರಾವಣಿ ಸುಬ್ರಮಣ್ಯ ಚಿತ್ರದ ಶಾವ್ರಣಿ ಪಾತ್ರಕ್ಕೆ 2013  ಸೈಮಾ ಅವಾರ್ಡ್ಸ್  ಉತ್ತಮ ನಟಿ (ಕನ್ನಡ)  

ಉಲ್ಲೇಖಗಳು

ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ನಟಿಯರು
ವರ್ಗ:ಚಲನಚಿತ್ರ ನಟಿಯರು